Uitspraak voorbehou teen premier wat 'hotnot' gebruik – praag.co.za — 20 jaar jonk!
Uitspraak voorbehou teen premier wat 'hotnot' gebruik
Uitspraak is voorbehou in die saak teen die Noord-Kaapse premier Sylvia Lucas wat vandag in die gelykheidshof op Upington aangehoor is.
'n Nasionale lid van die Nasionale Khoisanraad, Stanley Peterson, het die saak teen haar aanhangig gemaak nadat sy tydens 'n amptelike begrotingstoespraak in 2010 op Upington die woord "hotnot" gebruik het.
Lucas het gesê: "Hotnots is net goed vir kos en klere."
Peterson het in 'n onderhoud met OFM-nuus gesê dat hy besluit het om haar hof toe te sleep nadat sy nie sanksies van die Menseregtekommissie nagekom het nie.
Peterson sê net die feit dat die saak vandag voor die hof gedien het, was al klaar 'n oorwinning in die kleine vir die Khoi-San-gemeenskap nadat die regsverteenwoordigers van Lucas betoog het dat die saak van die rol geskrap word.
Uitspraak word op 30 Junie gelewer.
Skrywer praagGepubliseer op 20 Mei 2015 Kategorieë Nuus, Suider-AfrikaSleutelwoord Gelykheidshof, hotnot, Khoi en San, Noord-Kaap, skelwoorde